Avižienių herbas

Avižienių herbas – pagrindinis Avižienių kaimo ir Avižienių seniūnijos (Vilniaus rajono savivaldybė) heraldinis atributas.

 Aprašas 

Raudoname lauke pavaizduotos dvi sukryžiuotos sidabrinės avižų varpos.https://www.facebook.com/lithuanian.heraldry

 Simbolika 

Tai kalbantysis herbas: vietovės pavadinimas kilo nuo asmenvardžio Avižienis, o pastarasis – nuo žodžio „aviža“. Avižieniai dar nuo XX a. tarpukario garsėjo sodais, čia buvo auginamos naujos Vilniaus krašte obelų ir kriaušių rūšys, rožių ir braškių ūkiai, sėjamos avižų kultūros.Pritarta: Avižieniai turi savo herbą. 2023-04-02, Madeinvilnius.lt (tikrinta 2023-08-06).

Herbe nuspręsta vaizduoti dvi avižų šakeles, kurios herbinės figūros kompozicijos apačioje, besiremdamos viena į kitą sudaro pirmosios Avižienių pavadinimo A raidės simboliką. Sidabras arba balta spalva heraldikoje reiškia turtą, dorumą, skaistumą. Raudona spalva – drąsą, narsą.

 Istorija 

Su iniciatyva sukurti savo gyvenvietės skiriamąjį simbolį, pabrėžiantį Avižienių išskirtinumą, 2023 m. sausį kreipėsi Avižienių seniūnija. Vasario mėnesį vykusiame Tarybos posėdyje pritarta Avižienių seniūnijos iniciatyvai pradėti kurti Avižienių herbą. Kovo 31 d. savivaldybės taryba herbą patvirtino. Herbą 2023 m. liepos 21 d. dekretu Nr. 1K-1405 patvirtino prezidentas Gitanas Nausėda. Etalono autorius – Rolandas Rimkūnas.Avižienių herbas. Vrsa.lt (tikrinta 2025-09-17).

 Šaltiniai 

Herb
Kategorija:2023 m. patvirtinti Lietuvos gyvenviečių herbai
Kategorija:Vilniaus rajono savivaldybės gyvenviečių herbai
Kategorija:Lietuvos kaimų herbai